બાળસાહિત્યનું બળ દર્શાવતી વખતે એમણે વર્તમાન મૂલ્યહાસના સમયમાં ચારિત્ર્યઘડતર માટે બાળસાહિત્યના માધ્યમની ઉપયોગિતાની જિકર કરી છે. બાળસાહિત્યના વસ્તુ વિશે‘સમયના ઍધાણને વર્તીને આલેખન થવું જોઈએ એવું કહે છે. અહીં એ સંદર્ભમાં કેટલાંક ઉદાહરણો આપ્યાં હોત તો વિષય જીવંત બની શક્યો હોત. આજનું વિશ્વ તીવ્ર ગતિએ પરિવર્તન પામી રહ્યું છે. સમૂહમાધ્યમોએ અને વિશેષે ટેલિવિઝને બાળમાનસ પર પ્રબળ અસર કરી છે. વળી કાર્ટુન ફિલ્મો અને કોમિક્સ બાળમાનસ પર છવાઈ ગયા છે.